

**Referat fra generalforsamling for året 1. oktober 2019 til 30. september 2020 og afholdt tirsdag den 25. maj 2021**

1. Valg af dirigent

Bestyrelsen foreslog Povl Egmose som blev valgt med applaus.

1. Formandens beretning

Formanden berettede om et år, der som følge af covid-19 restriktioner havde budt på meget få medlemsaktiviteter. Standerhejsning og –nedhaling i 2020 var stort set sket i stilhed men dog gennemført.

Til gengæld var der sket en del omkring udviklingen af Kerteminde marina, hvor formanden og næstformanden havde deltaget i flere møder sammen med Kerteminde Kommune og Kerteminde Sejlklub.

Formanden gav en kort orientering om, hvad status er p.t. såvel på de igangværende drøftelser om selve marina udbygningen og på etablering af ny vinteropbevaringsplads.

Vi har fået flere nye ansigter blandt havnens personale og vi ser frem til et godt samarbejde med disse.

Det sidste nyhedsbrev fra park, vej og havne omfattede en information om, at havnens folk ville afbryde for tilsluttet landstrøm hvis man ikke fandt personer om bord i båden.

Dette har vi naturligvis protesteret imod, da både køleboks og tyverialarmer kræver strøm og dermed genopladning af bådens batterier. Det er derfor glædeligt, at der i dag er kommet nyhedsbrev fra kommunen, hvoraf det fremgår, at man har revurderet situationen og såfremt man fornemmer en uheldig situation vil kommunen kontakte bådens ejer.

I vinterens løb har vi arbejdet på, at få genoplivet Amanda’s hjemmeside. Arbejdet har vist sig, at tage lidt mere tid end oprindeligt forventet men fat mod og tålmodighed. Siden er under opdatering.

Udlejning af huset har også været ramt af Covid-19 situationen men heldigvis har vi kunnet spare lidt på rengøringen, hvorfor regnskabet ikke er så påvirket igen af denne tomgang.

Sluttelig vil jeg sige tak til mine bestyrelseskollegaer for et godt samarbejde og også en tak til de ildsjæle der har ydet en ekstra indsats i forbindelse med f. eks. vedligeholdelsesarbejde. Vi har bl.a. en nymalet flagstang som kom på plads i forbindelse standerhejsningen for nogle uger siden og det ser jo godt ud.

Dirigenten spurgte forsamlingen om der var spørgsmål eller kommentarer til formandens beretning.

Der var ingen spørgsmål eller kommentarer og generalforsamlingen godkendte beretningen.

1. Godkendelse af regnskab

Kasseren gennemgik regnskabet for perioden 1. oktober 2019 – 30. september 2020.

Årsregnskabet udviste et resultat på minus kr. 15.310,86 efter at der var udgiftsført kr. 14.000,00 til installation af en ny varmepumpe.

Foreningens formue udgjorde pr. 30. september 2020 kr.488.034,10.

Bestyrelsen anså regnskabet for tilfredsstillende.

Dirigenten spurgte til om der var spørgsmål eller kommentarer til regnskabet.

Efter lidt snak om driftsudgifterne i forbindelse med drikkeautomaten og varmepumpen forespurgte dirigenten om der var yderligere bemærkninger til regnskabet.

Det var der ikke og generalforsamlingen godkendte regnskabet.

1. Fastsættelse af kontingent

Bestyrelsen foreslog uændret kontingent på kr. 545,- for aktive medlemmer og kr. 290,- for passive medlemmer.

Formanden motiverede bestyrelsens forslag med udgangspunkt i et lavere aktivitetsniveau som følge af covid-19 samt at der var balance i regnskabet når vi så bort fra udgiften til den nye varmepumpe.

Generalforsamlingen godkendte bestyrelsens forslag om uændret kontingent.

1. behandling af indkomne forslag

Dirigenten konstaterede, at der ikke var indkommet forslag.

1. Valg af formand

Dette punkt behandles kun i ulige år. Dvs. til GF for 2020/2021 i efteråret 2021.

1. Val af 2 bestyrelsesmedlemmer.

På valg var:

* Eivind Skaalum og Klaus Larsen

Der var ikke andre kandidater og begge blev genvalgt.

1. Valg af suppleant

Kirsten Antonsen blev valgt som 1. suppleant

Lone Grønbæk blev valgt som 2. suppleant

1. Valg af 2 revisorer

På valg var Kurt Skyggelund og Gitte Gormsen som begge blev genvalgt

1. Valg af udvalg

|  |  |
| --- | --- |
| **Nuværende** | **Nyvalg** |
| Husudvalg:   * Keld Loft Hansen * Eivind Skaalum | Genvalgt  Genvalgt |
| Kommunikationsudvalg:   * Majbritt Nielsen | Genvalgt  Mogens Lauridtsen (nyvalgt) |
| Aktivitetsudvalg:   * Keld Bøttger * Kirsten Antonsen | Genvalgt  Genvalgt  Inger Bøttger (nyvalgt) |

1. Eventuelt

Dirigenten spurgte til eventuelle bemærkninger fra generalforsamlingen. Der var ikke yderligere bemærkninger og dirigenten lukkede derfor generalforsamlingen.